ROZHODNUTIE
Disciplinárnej komisie mestskej amatérskej hokejovej ligy z dňa 20.11.2025
Disciplinárnej komisia zasadla v utorok dňa 20.11.2025 v zložení Pavol Hrubovčák, Bc. Jakub Pavlotty, Tobias Jaščúr a Šimon Lorinc.
Predmetom zasadnutia komisie bolo prehodnotenie vyššieho trestu (5 min + DKZ, za napadnutie súpera Patrika Dolgoša z tímu Panthers hráčom Matej Šepeľa (hráč tímu JARKOP), ktorý obdržal 08.11.2025 v zápase medzi JARKOP vs. PANTHERS.
Opis trestu
 1. Rozhodca:
„V čase 59:37, čiže 23 sekúnd do konca zápasu bo hráč Matej Šepeľa z tímu JARKOP vylúčený do konca zápasu za hrubý priestupok (napadnutie – podľa pravidla 42.1) kedy potrestaný hráč vyštartoval po svojom protihráčovi bez ochoty hrať puk, čiže s jednoznačným úmyslom aj vzhľadom na čas zápasu zraniť protihráča, respektíve ho vyradiť z hry. Dôsledok takéhoto konania bol veľmi nebezpečný pád protihráča na mantinel, ktorý mohol skončiť aj fatálnejšie. Takže vzhľadom na to, že sa jedná o MHL, kde je akákoľvek hra do tela zakázaná, tak takýto hráč musel byť explicitne vylúčený do konca zápasu, aby sa zabránilo opakovaniu takéhoto konania.“
2. Rozhodca:
„V čase 59:37, 23 sekúnd do konca stretnutia sa hráč Matej Šepeľa previnil faulom, za ktorý dostal trest do konca stretnutia za napadnutie. Hráč, ktorý bol v držaní puku vchádzal do pásma a potrestaný hráč ho napadol spôsobom, pri ktorom si nevšímal hru ani puk – bolo zjavné, že jeho úmyslom bolo dohrať protihráča. Následne sa hráč dostal aj do slovnej potýčky s rozhodcom. Pri určení výšky trestu sme brali do úvahy pravidlá, zdravie hráča a potrebu, aby sa podobným zákrokom v budúcnosti predišlo. Udelili sme trest 5 + OK.“
Vzhľadom na vyššie uvedené skutočnosti disciplinárna komisia na základe pravidiel SZĽH a pravidiel MHL rozhodla takto:
Potrestanému hráčovi tímu JARKOP – Matejovi Šepeľovi udeľuje trest za „NAPADNUTIE“ podľa pravidla SZĽH 42.1 a na základe pravidiel MHL podľa disciplinárneho poriadku ukladá nepodmienečný trest pozastavenia výkonu športovej činnosti na 2 ligové zápasy MHL.

